पेडणेंः मोपा पुलिसांनी हसापूर पेडण्यां ट्रकांतल्यान बेकायदो सोऱ्याची येरादारी करता आसतना वाहनां सयत चालकाक अटक केली. हो सोरो सुमार 10 लाख 82 हजार रुपयांचो आशिल्लो.
 मोपा पुलिसांक खाशेल्या गोपां कडल्यान मेळिल्ले म्हायती वयल्यान ही कारवाय केल्ल्याचें मोपा पुलीस स्टेशनाचे निरिक्षक निनाद देऊलकार हांणी सांगलें.
 हसापूर सावन महाराष्ट्रांत चोरटे वाटेन एका टेम्पोंतल्यान (एमएच 14 डीएम 0628) चोरयेचो सोरो व्हरताले. ह्या वाहनाचो चालक विजयभाई बनाभाई चौधरी हाका मोपा पुलिसांनी ताब्यांत घेवन वाहना सयत सोरो जप्त केलो.
 धरिल्ल्या सोऱ्यां मदीं विवीध प्रकारचो सोरो आसा, आनी हातूंत बियर, व्हिस्की, व्होडका तशेंच हेर प्रकारचो सोरो मेळून सुमार 3333. 73 लिटर हो सोरो आसून ताचें मोल 10 लाख 82,169 रुपया जाता. धरिल्लो सोरो पेडणें अबकारी कचेरेच्या ताब्यांत दिला.
 हे कारवायेंत मोपा पुलीस स्टेशनाचे निरिक्षक निनाद देऊलकार, उपनिरिक्षक प्रजीत मांद्रेंकार, उपनिरिक्षक दीपक हळदणकार, हेड कॉन्स्टेबल धोंडू तुळसकार, हेड कॉन्स्टेबल जयंत गाड, कॉन्स्टेबल प्रदीप आनी उमेश विर्नोडकार हांणी ही कारवाय करून हो सोरो धरलो.
 आड मार्गान व्हड प्रमाणांत लिपचोरयां सोरो महाराष्ट्रांत व्हरतात. हाचो प्रत्यय सोमारा हसापूरा सोरो धरिल्ले कारवायेंत दिसून आयलो. मोपा पुलीस स्टेशन स्थापन जाले उपरांत पयले फावटी ही व्हड कारवाय पुलिसांची आशिल्ल्याचें समजता.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 